**ELŐTERJESZTÉS**

**A KÉPVISELŐ-TESTÜLET**

**2019. október 24.-i rendes ülésére**

**Előterjesztés**

**Telki Önkormányzat Képviselő-testület Szervezeti és Működési Szabályzatának elfogadása**

A napirendet tárgyaló ülés dátuma: 2019.10.24.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1. Előzmények**, különösen az adott tárgykörben hozott korábbi testületi döntések és azok végrehajtásának állása: Telki Község Önkormányzat képviselő-testületének 17/2014.(X.20.) Ör. számú rendelettel elfogadott Szervezeti és Működési Szabályzata

**2. Jogszabályi hivatkozások**:

Magyarország helyi önkormányzatairól szóló 2011. évi CLXXXIX. törvény 43.§. (3) bek

**3.Költségkihatások** és egyéb szükséges feltételeket, illetve megteremtésük javasolt forrásai:--Mindenkori költségvetési rendelet

**4. Tényállás bemutatása:**

Magyarország helyi önkormányzatairól szóló 2011. évi CLXXXIX. törvény 43.§. (3) bek. alapján a képviselő-testület az alakuló vagy az azt követő ülésen e törvény szabályai szerint megalkotja vagy felülvizsgálja szervezeti és működési szabályzatáról szóló rendeletét. Amennyiben az Mötv. rendelkezéseivel a hatályos SZMSZ összhangban áll, dönthet úgy a képviselő-testület, hogy nem módosítja a rendeletét, azonban ebben az esetben is köteles erről határozatba foglalt döntést hozni.

Telki község Önkormányzat hatályos Szervezeti és Működési Szabályzatát 17/2014. (X.20.) Ör. számú rendeletével 2014.október 17-i alakuló ülésén fogadta el a képviselő-testület. Az elmúlt ciklus tapasztalatai illetve a jogszabályszerkesztési okok miatt egy új Szervezeti és Működési Szabályzat elfogadására teszek javaslatot.

A jogalkotásról szóló 2010. évi CXXX. törvény 17. § (1) bekezdése alapján a jogszabály előkészítője – a jogszabály feltételezett hatásaihoz igazodó részletességű – előzetes hatásvizsgálat elvégzésével felméri a szabályozás várható következményeit. Az előzetes hatásvizsgálat eredményéről önkormányzati rendelet esetén a helyi önkormányzat képviselő-testületét tájékoztatni kell.

**Előzetes hatásvizsgálat**

**Társadalmi hatás**: Közvetlen társadalmi hatás a képviselő-testület és szervei működésére van.

**Gazdasági, költségvetési hatás**: Elfogadása esetén a rendelet költségvetési hatásait a mindenkori költségvetési rendelet biztosítja.

**Környezeti és egészségi következmények**: A rendelet végrehajtásának nincs a környezetre vagy az egészségre gyakorolt hatása.

**Az adminisztratív terheket befolyásoló hatás**: Az adminisztrációban változás nem következik be.

**A jogszabály megalkotásának szükségessége, a jogalkotás elmaradásának következménye**: Az tervezet elfogadása a testületi, önkormányzati működést érintően fog kismértékű hatással járni.

**A jogszabály végrehajtásához szükséges személyi, szervezeti, tárgyi és pénzügyi feltételek**: A rendelet végrehajtásához szükséges személyi, szervezeti, tárgyi és pénzügyi feltételek rendelkezésre állnak.

Telki, 2019. október 17.

dr. Lack Mónika

 jegyző